ಪ್ರಧಾನಿ ಮೋದಿಯಿಂದ ನನಗೆ ಸಿಎಂ ಆಫರ್ ಬಂದಿತ್ತು : ಸ್ಪೋಟಕ ಮಾಹಿತಿ ಬಿಚ್ಚಿಟ್ಟ ಮಾಜಿ ಸಿಎಂ ಹೆಚ್.ಡಿಕೆ ತುಮಕೂರುಶಿರಾ : ಮೈತ್ರಿ ಸರ್ಕಾರ ರಚನೆ ವೇಳೆಯಲ್ಲಿ ಪ್ರಧಾನಿ ಮೋದಿಯವರಿಂದ ಹಾಗೂ ಬಿಜೆಪಿಯ ನಾಯಕರಿಂದ ಸಿಎಂ ಆಗೋದಕ್ಕೆ ನನಗೆ ಆಫರ್ ಬಂದಿತ್ತು ಮಾಜಿ ಸಿಎಂ ಹೆಚ್.ಡಿ ಕುಮಾರಸ್ವಾಮಿ ಅವರು ಮಾಹಿತಿ ಬಿಚ್ಚಿಟ್ಟರು. 5 ವರ್ಷಗಳ ಕಾಲ ಯಾರೂ ಟಚ್ ಮಾಡೋಲ್ಲ ಅಂತ ಬಿಜೆಪಿಯವರು ಹೇಳಿದ್ದರು ಅಂತ ಹೆಚ್.ಡಿಕೆ ಹೇಳಿದರು ಅವರು ಇಂದು ತುಮಕೂರು ಜಿಲ್ಲೆಯ ಶಿರಾ ನಗರದಲ್ಲಿ ಸುದ್ದಿಗಾರರ ಜೊತೆಗೆ ಮಾತನಾಡುತ್ತ ಈ ಬಗ್ಗೆ ಮಾಹಿತಿ ನೀಡಿದರು. ಇದೇ ವೇಳೆ ಅವರು ಮಾತನಾಡುತ್ತ ಮೈತ್ರಿ ಸರ್ಕಾರದ ರಚನೆ ವೇಳೆಯಲ್ಲಿ ಕಾಂಗ್ರೆಸ್ನವರು ಹೆಚ್.ಡಿ ದೇವೇಗೌಡ್ರಿಗೆ ಕರೆ ಮಾಡಿ ನನ್ನ ಸಿಎಂ ಮಾಡುವಂತೆ ಮನವಿ ಮಾಡಿದ್ರು, ಆದರೆ ದೇವೇಗೌಡ್ರು ನನ್ನ ಆರೋಗ್ಯ ಸರಿ ಇಲ್ಲ ಅಂತ ಹೇಳಿದ್ರು ಕೂಡ ಕಾಂಗ್ರೆಸ್ನವರು ಕೇಳಲಿಲ್ಲ, ಕೊನೆಗೂ ನನ್ನ ಸಿಎಂ ಮಾಡಿದ್ರು ಅಂತ ಹೇಳಿದರು. ಶಿರಾ ವಿಧಾನಸಭೆಯ ಉಪಚುನಾವಣೆಯ ಅಭ್ಯರ್ಥಿಯ ಆಯ್ಕೆಯನ್ನು ಇಂದೇ ಮಾಡಲಾಗುವುದು ಅಂತ ಹೇಳಿದರು. ಕಾಂಗ್ರೆಸ್ನ ವರ್ತನೆಯಿಂದ ಈಗ ರಾಜ್ಯದಲ್ಲಿ ದರಿದ್ರ ಸರ್ಕಾರ ಬಂದಿದೆ ಅಂತ ರಾಜ್ಯ ಸರ್ಕಾರವನ್ನು ಕುಟುಕಿದರು.